मुंबई।. प्रदेश भाजपा की ओर से सूखा पीड़ितों को राहत देने के लिए पार्टी के विधायकों, सांसदों और जनाधार वाले बड़े नेताओं को मिलाकर 200 नेताओं की एक टीम बनाई जाएगी। जिसमें पार्टी के 122 विधायक, 23 सांसद सहित अन्य बड़े नेताओं का समावेश होगा।
भाजपा प्रदेश अध्यक्ष रावसाहब दानवे ने यह जानकारी मंगलवार को दी। उन्होंने बताया कि इस टीम के हर नेता को जिला परिषद सर्कल वार दौरा करने की जिम्मेदारी दी जाएगी। उस नेता को सूखे से निपटने के लिए सरकार की योजनाओं के बारे में रिपोर्ट तैयार करने को कहा जाएगा। इसके साथ ही जिला परिषद सर्कल के तहत आने वाले लगभग 25 गांवों में से एक गांव को संबंधित नेता को गोद लेने का कहा जाएगा। गोद लिए गए गांव में पार्टी की ओर से जनहित के कार्यों के लिए मदद दी जाएगी।
ये गिनाईं वजहें
वैट : इससे मिलने वाले राजस्व की बात करें तो विदर्भ के 10 जिलों में से वर्धा से सिर्फ 12 करोड़ की आय होती है। जबकि यवतमाल से 21 करोड़ रुपए वैट के रुप में मिलते हैं।
खदानें : इस इलाके में स्थित खदानों और टाईगर रिजर्व से कोई खास आमदनी नहीं होती। हालांकि विदर्भ में पर्यटन उद्योग को विकसित करने की अच्छी संभावनाए हैं।
उद्योग : यहां उद्योग लगाए जा सकते हैं। परंतु चंद्रपुर सहित कुछ जगहों पर पर्यावरण प्रदूषण भी एक समस्या बन कर उभरी है। अमरावती औद्योगिक क्षेत्र में उद्योग लगाने के लिए भारत डायनामिक को आमंत्रित किया गया था। लेकिन इस मामले में कोई प्रगति नहीं हुई।
hin_Deva hin_Deva awa_Deva hin_Deva hin_Deva hin_Deva